**ΑΣΚΗΣΕΙΣ ΣΤΑ ΜΜΕ**

1. ***Να παρακολουθήσετε τις διαφημίσεις που προβάλλονται στην τηλεόραση πριν***

***τα βραδινά δελτία ειδήσεων για μια μέρα. Να επιλέξετε μέσα στην τάξη ποιος μαθητής ή μαθήτρια θα παρακολουθήσει ποιο κανάλι (δημόσιο ή ιδιωτικό ή τοπικό).***

► Να καταγράψετε τα διαφημιζόμενα προϊόντα, την ομάδα στόχο κάθε διαφήμισης,

την ηλικιακή ομάδα και την κοινωνική τάξη στην οποία απευθύνεται η διαφήμιση.

► Να συζητήσετε τα συμπεράσματα που προκύπτουν από τις παρατηρήσεις σας.

1. ***Με αφορμή το παρακάτω κείμενο, να συζητήσετε τα πλεονεκτήματα και τα μειονεκτήματα που παρουσιάζονται στις μέρες μας από την επικοινωνία των ανθρώπων μέσω του διαδικτύου.***

**Ασφαλείς φιλίες μέσω διαδικτύου**

Κάποιοι πιστεύουν ότι οι χώροι άμεσων συνομιλιών στο διαδίκτυο (chat) έχουν δημι-

ουργήσει μια νέου τύπου σχέση μεταξύ των ανθρώπων. Οι φίλοι μέσω του διαδικτύου

μπορεί να θεωρηθούν “οι καλύτεροί σας φίλοι”, γιατί είναι ευχάριστοι, έχουν ενδιαφέ-

ρον, είναι διαφορετικοί από οποιονδήποτε άλλον γύρω σας, μπορείτε να τους πείτε τα

πάντα και σας καταλαβαίνουν.

Αλλά το θέμα είναι ότι πολύ πιθανόν να μη λέγατε τόσα πολλά για τον εαυτό σας εάν

τους είχατε γνωρίσει στο δρόμο. Μέχρι να τους γνωρίσετε αυτοπροσώπως δε θα μπο-

ρείτε ποτέ να είστε σίγουροι για το ποιοι ακριβώς είναι και εκείνοι δε γνωρίζουν ποιοι

είστε εσείς.

**Έξι βασικά σημεία για την ασφάλειά σας**

▪ Να ελέγξετε το δικτυακό τόπο άμεσων συνομιλιών αναφορικά με την πολιτική ιδιωτι-

κότητας και τον κώδικα επικοινωνίας. Πρέπει να γνωρίζετε τα βασικά θέματα ασφα-

λείας σχετικά με το τι επιτρέπεται και τι όχι.

▪ Να είστε προσεκτικοί· μπορεί να μην είναι αυτοί που λένε ότι είναι. Και πράγματι,

υπάρχουν κάποιοι αρκετά περίεργοι άνθρωποι που επισκέπτονται τους διαδικτυακούς χώρους άμεσων συνομιλιών.

▪ Μη δίνετε καμία πληροφορία σχετικά με τα προσωπικά σας δεδομένα (π.χ. πού μένε-

τε, το όνομα του σχολείου σας, τον αριθμό του τηλεφώνου σας κτλ.), γιατί μπορεί να

επικοινωνήσουν μαζί σας άτομα που δεν θα θέλατε να γνωρίσετε.

▪ Όταν βάζετε ψευδώνυμο, να επιλέξετε ένα που να μην αποκαλύπτει κανένα προσωπικό σας δεδομένο.

▪ Να είστε καχύποπτοι με αυτούς που σας ζητούν να συναντηθείτε σε ιδιωτικούς χώρους άμεσων συνομιλιών.

▪ Εάν αποφασίσετε να συναντήσετε αυτοπροσώπως τους φίλους σας από το διαδικτυακό χώρο άμεσων συνομιλιών:

- Προσπαθήστε να ελέγξετε από πριν εάν είναι όντως αυτοί που ισχυρίζονται ότι είναι.

- **Ποτέ** να μην κανονίσετε να τους συναντήσετε μόνοι σας.

- Εάν είστε κάτω από 18 ετών, να συνοδεύεστε από κάποιον γονέα ή κηδεμόνα σας (εάν είστε γονέας, είναι σημαντικό για τα παιδιά σας)

- Εάν δεν αισθάνεστε άνετα να συνοδεύεστε στη συνάντηση από το γονέα ή κηδεμόνα σας, τότε σε καμιά περίπτωση δεν πρέπει να πάτε μόνοι σας!

- Να συναντηθείτε σε ένα δημόσιο χώρο και να μείνετε μακριά από απομονωμένες

περιοχές (πάρκα, χώρους στάθμευσης, εξόδους κινδύνου...).